ไอซีทีพร้อมคุมสื่ออินเทอร์เน็ต
รมว.ไอซีทีเผยเตรียมการเฝ้าระวังการยั่วยุปลุกระดมทางอินเตอร์เน็ตในช่วงการชุมนุม
11 มี.ค. 2553

รมว.ไอซีทีเผยเตรียมการเฝ้าระวังการยั่วยุปลุกระดมทางอินเตอร์เน็ตในช่วงการชุมนุม
ร.ต.หญิง ระนองรักษ์ สุวรรณฉวี  รมว.เทคโนโลยีสารสนเทศและการสื่อสาร (ไอซีที)  กล่าวว่า ไอซีทีมีศูนย์ปฏิบัติการความปลอดภัยอินเทอร์เน็ต (ISOC) ซึ่งมีหน้าที่เฝ้าระวังการยั่วยุหรือปลุกระดม ถือเป็นหนึ่งในมาตรการดูแลสื่ออินเทอร์เน็ตในช่วงการชุมนุม ซึ่งหากผู้ใดพบเบาะแสดังกล่าว สามารถแจ้งมาที่คอลเซ็นเตอร์ 1212  ขณะที่หน่วยงานในสังกัดที่ด้านโทรคมนาคมนั้น ยังไม่ได้มีมาตรการให้ดูแลหรือป้องกันเป็นพิเศษ